Държавен вестник, бр. 65, 2004 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  65
КОМИСИЯ
ЗА ФИНАНСОВ НАДЗОР
НАРЕДБА № 16
от 7 юли 2004 г.
за условията и реда за извършване на маржин
покупки, къси продажби и заем на ценни книжа
Г л а в а   п ъ р в а
ОБЩИ РАЗПОРЕДБИ
Чл. 1. (1) С наредбата се уреждат условията
и редът за извършване на маржин покупки, къси
продажби и заем на ценни книжа.
(2) С наредбата се уреждат и случаите, в които
инвестиционните посредници имат право да
използват парични средства и ценни книжа на
свои клиенти за своя сметка или за сметка на
други свои клиенти, както и да използват свои
парични средства и ценни книжа за сметка на
своите клиенти.
Чл. 2. (1) Маржин покупка е покупка на цен-
ни книжа, извършена от инвестиционен посред-
ник за сметка на негов клиент, при която за
заплащане на ценните книжа клиентът ползва
паричен заем от инвестиционния посредник.
(2) Инвестиционният посредник може да
предоставя парични заеми на своите клиенти
само за извършване на маржин покупки.
(3) Паричният заем се счита обезпечен с
ценните книжа, отчитани по сметката за мар-
жин покупки на клиента, както и с паричните
средства на клиента, отчитани по неговата смет-
ка за къси продажби.
Чл. 3. (1) Къса продажба е продажба на цен-
ни книжа, извършена от инвестиционен посред-
ник за негова сметка или за сметка на негов
клиент, при която към момента на сключване-
то є продавачът не притежава ценните книжа и
възнамерява да изпълни задължението си за
прехвърлянето им с ценни книжа, взети назаем
или ползвани при условията на чл. 5, ал. 1 и 3 и
чл. 6, ал. 1.
(2) Инвестиционният посредник може да
извършва къси продажби само за своя сметка и
за сметка на професионални и институционал-
ни инвеститори по смисъла на § 1, т. 1, букви
“б” и “в” от преходните и заключителните раз-
поредби на Закона за публичното предлагане
на ценни книжа (ЗППЦК).
 Чл. 4. (1) Заем на ценни книжа е прехвърля-
не на ценни книжа от заемодателя в собстве-
ност на заемателя срещу задължение за връща-
не на ценни книжа от същия вид, брой и емисия
на определена бъдеща дата или при поискване.
(2) Заем на ценни книжа се допуска при ус-
ловие, че бъде предоставено обезпечение съг-
ласно чл. 49.
(3) Инвестиционният посредник може да
взема назаем ценни книжа само за да:       
1. изпълни задължение за прехвърляне на цен-
ни книжа, предмет на къса продажба, извърше-
на за своя сметка или за сметка на клиент;
2. върне ценни книжа, взети назаем при ус-
ловията на т. 1;
3. даде назаем ценните книжа на друг инвес-
тиционен посредник за целите по т. 1 и 2.
(4) Инвестиционният посредник може да дава
назаем само свои ценни книжа, както и ценни
книжа на институционални инвеститори в ка-
чеството на техен агент.
Чл. 5. (1) Инвестиционният посредник може
да използва за сметка на клиент свои, както и
взети назаем ценни книжа, само за да:
1. изпълни задължение за прехвърляне на
ценни книжа, предмет на къса продажба, из-
вършена за сметка на клиент;
2. върне ценни книжа, взети назаем за извър-
шване на къса продажба за сметка на клиент.
(2) Задължението на клиента, за чиято смет-
ка се използват ценните книжа, да върне цен-
ните книжа се счита за обезпечено с паричните
средства, отчитани по неговата сметка за къси
продажби, включително с получените парични
средства от къси продажби, както и с ценните
книжа, отчитани по неговата сметка за маржин
покупки.
(3) За целите по ал. 1 инвестиционният пос-
редник може да използва за сметка на клиент и
ценни книжа, отчитани по сметка за маржин
покупки на друг клиент, до размера, до който те
се считат за обезпечение съгласно чл. 15. За-
дължението на клиента, за чиято сметка се
използват ценните книжа, се счита за обезпече-
но при условията на ал. 2.
(4) Разпореждането с ценни книжа по ал. 1 и
3 се вписва в съответния регистър, по който се
водят ценните книжа.
 Чл. 6. (1) Инвестиционният посредник може
да използва за своя сметка ценни книжа, отчи-
тани по сметки за маржин покупки на клиенти,
до размера, до който те се считат за обезпече-
ние съгласно чл. 15, само за:
1. да изпълни задължение за прехвърляне на
ценни книжа, предмет на къса продажба, из-
вършена за своя сметка;
2. да върне ценни книжа, взети назаем за
извършване на къса продажба за своя сметка;
3. обезпечение на заем от банка, получила
лицензия от Българската народна банка (БНБ)
за извършване на банкова дейност в страната,
взет за финансиране на маржин покупки;
4. да ги даде назаем на друг инвестиционен
посредник.
(2) Разпореждането с ценни книжа се вписва
в съответния регистър, по който се водят цен-
ните книжа.
(3) Инвестиционният посредник е длъжен
да върне на клиента ценни книжа от същия вид,
брой и емисия.
 Чл. 7. Инвестиционният посредник може да
използва паричните средства на клиент, отчи-
тани по неговата сметка за къси продажби, за
своя сметка или за сметка на други клиенти, до
размера, до който те се считат за обезпечение
съгласно чл. 29.